《豹留皮》
清代·顾陈垿

豹留皮，人留名，死无所留，不如无生。大丈夫，得死所，光奕奕，照千古。

王铁枪，不识字，但好武。郓州失，铁枪出，破强敌，斯三日。

妻子羁唐勿复言，男儿誓不私家室。辕门置酒出舟师，座客未散连锁摧。

亚子胆落守殷窜，威名播耳如春雷。青蝇营，贝锦成。

保銮溃，中都倾。吾枪可折，吾膝胜铁，谁能向斗鸡小儿屈。

惜哉豹，为鼠死，豹皮文独存，鼠腐臭未已。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。